《龙隐岩》
宋代·陈岘

烟萝深锁非凡境，泉石相逢似故人。
归认落花犹恐误，天风为我隔嚣尘。

作者简介：（1145—1212）宋温州平阳人，字寿南，号东斋。陈桷孙。孝宗淳熙十四年博学弘辞科赐进士出身。累官中书舍人兼直学士院。宁宗开禧初，韩侂胄将北伐，欲用亲信苏师旦为节度使，岘极力反对。未几，又论中贵人有以特旨超迁遥郡者，以是忤侂胄，为御史借事劾罢。后起知广州、泉州卒。有《东斋集》。